เอ็กโก้ลงทุน
หมื่นล้านบาทผุดโรงไฟฟ้า
22 พ.ย. 2555

หมื่นล้านบาทผุดโรงไฟฟ้า
“เอ็กโก้” ทุ่มงบลงทุนปีหน้า 1 หมื่นล้านบาท สร้างโรงไฟฟ้าหลายโครงการ ตั้งเป้ากำไรไม่ต่ำกว่า 6,000 ล้านบาท 
นายสหัส ประทักษ์นุกูล กรรมการผู้จัดการใหญ่ บริษัท ผลิตไฟฟ้า (EGCO) เปิดเผยว่า บริษัทตั้งงบลงทุนปีหน้าประมาณ 1 หมื่นล้านบาท แบ่งเป็นการลงทุนก่อสร้างโรงไฟฟ้ายันฮี มูลค่าประมาณ 6,600 ล้านบาท โรงไฟฟ้าเทพพนม 600 ล้านบาท และโรงไฟฟ้าขนอมระยะแรก จำนวน 2,000 ล้านบาท โดยแหล่งเงินทุนจะมาจากกระแสเงินสดของบริษัทและเงินกู้จากธนาคาร 6,0007,000 ล้านบาท อย่างไรก็ตาม งบลงทุนดังกล่าวไม่รวมการซื้อกิจการใหม่และการก่อสร้างส่วนขยายโรงไฟฟ้าเคซอนที่ฟิลิปปินส์
ทั้งนี้ บริษัทอยู่ระหว่างพิจารณาซื้อกิจการพลังงาน 23 แห่ง ซึ่งมีทั้งโรงไฟฟ้าพลังงานลมและเหมืองถ่านหิน โดยดีลที่มีความชัดเจนมากสุด คือ การซื้อโรงไฟฟ้าพลังงานลมในประเทศขนาด 200 เมกะวัตต์ ซึ่งคาดว่าจะได้ข้อสรุปปีหน้า ใช้เงินลงทุนประมาณ 400 ล้านเหรียญสหรัฐ บริษัทจะเข้าไปถือหุ้น 90%
บริษัทตั้งเป้ากำไรปีหน้าไม่ต่ำกว่า 6,000 ล้านบาท เพราะบริษัทจะมีไฟฟ้าเข้าระบบเต็มปีจำนวนมาก เช่น โรงไฟฟ้าเคซอน กำลังผลิต 493 เมกะวัตต์ โรงไฟฟ้าเหมืองถ่านหิน (NED) จำนวน 3 เมกะวัตต์ โรงไฟฟ้าจีพีเอส เฟส 4 จำนวน 4 เมกะวัตต์ ขณะที่โรงไฟฟ้าพลังงานขยะ และโรงไฟฟ้าเทพธนา จะรับรู้รายได้ช่วงไตรมาส 2 ปีหน้า และโรงไฟฟ้ายันฮีคาดจะรับรู้รายได้ปลายปีหน้า